lav4e **РЕПУБЛИКА БЪЛГАРИЯ**

Министерство на земеделието, храните и горите

Областна дирекция „Земеделие”-Варна

КОМИСИЯ ПО чл.17,ал.1, т.1 от ЗОЗЗ

**Протокол № 8**

**от 20 декември 2019г.**

## **Р Е Ш Е Н И Е**

**№ 8**

**от 20 декември 2019г.**

##### **ЗА: Промяна предназначението на земеделски земи за неземеделски**

**нужди и утвърждаване на площадки и трасета за проектиране**

###### **КОМИСИЯТА ПО чл.17, ал.1, т.1 от ЗОЗЗ**

**Р Е Ш И:**

**І.На основание чл.24, ал.2 от ЗОЗЗ и чл.41, ал.1 от ППЗОЗЗ, променя предназначението на земеделска земя, собственост на физически и юридически лица, за нуждите на собствениците, както следва:**

**1.**На 415кв.м. земеделска земя, VІ/шеста/категория, неполивна, собственост на А. И. и Д. К. И., за изграждането на обект: „Жилищна сграда” в землището на гр.Бяла, община Бяла, имот с идентификатор 07598.27.239 /УПИ ХV-84077, кв.140/, при граници и съседи, посочени в приложените скица и влязъл в сила ПУП-ПРЗ на местност „Глико“, гр.Бяла.

Собствениците на земята да отнемат и оползотворят хумусния пласт от площадката и да заплатят на основание чл.30, ал.1 от ЗОЗЗ такса по чл.6, т.7 на тарифата в размер **на 485,55 лв.**

**2.**На 2672кв.м. земеделска земя, V/пета/ категория, неполивна, собственост на Д. Д. Ю., за изграждането на обект: „Шоуруми за строителни изделия, складови помещения, офиси и паркинги за моторни превозни средства” в землището на гр.Варна, район „Владислав Варненчик”, Западна промишлена зона, имот с идентификатор 10135.4510.453, при граници и съседи, посочени в приложените скица и влязъл в сила ПУП.

Собственикът на земята да отнеме и оползотвори хумусния пласт от площадката и да заплати на основание чл.30, ал.1 от ЗОЗЗ такса по чл.6, т.2 и т. 3 на тарифата в размер **на 5731,44 лв**

**ІІ. На основание чл.59а, ал.2 и чл.59б, ал.1 от ППЗОЗЗ:**

**3.** Разрешава временно ползване за срок до 10/десет/ години за нуждите на инвеститора „К.-С.“ЕООД, върху около 3730 кв.м. земеделска земя от IV/четвърта/ категория, неполивна, представляваща част от с идентификатор 67489.1.236 – полски път собственост на Община Аксаково целия с площ 5272 кв.м., за нуждите на инвеститора „К.-С.“ЕООД за обект: „Временен път за достъп до зърнобаза в имот с идентификатор 67489.72.34 в землището на с.Слънчево, общиа Аксаково”, при граници, определени от координатите на нанесените точки, посочени в приложената скица и ситуационна схема.

Съгласно чл. 58, ал. 1 от ППЗОЗЗ след изтичане на срока на временното ползване, инвеститорът да върне земята в първоначалния ѝ вид или във вид, годен за земеделско ползване.

**4.** Разрешава временно ползване за срок от 10/десет/ години (до 20.12.2029г.) върху земеделска земя, собственост на Х. А. Д., за разполагане на обект: „Временно преместваем обект – фургон за селскостопански инвентар с площ около 15 кв.м.” в имот с идентификатор 21988.222.16, целия с площ 2501кв.м., в землището на с.Долище, община Аксаково, местност „Франгенска река“, при граници, определени от координатите на нанесените точки по приложената скица и ситуационна схема.

Съгласно чл. 58, ал. 1 от ППЗОЗЗ след изтичане на срока за временно ползване, собственика на земята да премахне временния обект и да върне земята в първоначалния й вид или вид, годен за земеделско ползване.